NORAKSTS

|  |  |
| --- | --- |
| 25.03.2021. | Nr.4/14 |

**dzīvokļa īpašuma prohorova ielā 26-1, jelgavā,**

**pārdošana atkārtotā izsolē**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas domes 2020.gada 17.decembra lēmumu Nr.19/25 “Dzīvokļa īpašuma Prohorova ielā 26-1, Jelgavā, atsavināšanas uzsākšana un izsoles noteikumu apstiprināšana”, pārdošanai mutiskā izsolē ar augšupejošu soli tika nodots dzīvokļa īpašums ar kadastra numuru 09009029586 Prohorova ielā 26-1, Jelgavā (turpmāk – Dzīvokļa īpašums), kas sastāv no dzīvokļa Nr.1 (telpu grupas kadastra apzīmējums 09000140174001005, viena istaba, krāsns apkure, kopējā platība 22,8 m2) un tam piekrītošajām kopīpašuma 228/2285 domājamām daļām no būvēm (kadastra apzīmējums 09000140174001, 09000140174002, 09000140174003) un zemes (kadastra apzīmējums 09000140174), nosakot Objekta pārdošanas nosacīto cenu (izsoles sākumcenu) 4900 *euro*, izsoles soli 100 *euro*, nodrošinājumu – 490 *euro*, reģistrācijas maksu 50*euro,* nomaksas termiņu – piecus gadus.

Uz 2021.gada 22.februārī rīkoto pirmo izsoli pretendenti nepieteicās un Jelgavas pilsētas domes Izsoles komisija 2021.gada 22.februārī pieņēma lēmumu Nr.2/3 “Dzīvokļa īpašuma Prohorova ielā 26-1, Jelgavā, izsoles atzīšana par nenotikušu”.

Saskaņā ar Publiskas personas mantas atsavināšanas likuma (turpmāk-Atsavināšanas likums) 32.panta pirmās daļas 1.punktu, Jelgavas pilsētas pašvaldības īpašuma atsavināšanas komisija 2021.gada 5.martā pieņēma lēmumu Nr.2/3 “Dzīvokļa īpašuma Prohorova ielā 26-1, Jelgavā, nodošana atkārtotai izsolei” - pazemināt izsoles sākumcenu par 18,4 % un rīkot dzīvokļa īpašuma Prohorova ielā 26-1, Jelgavā, atkārtotu (otro) izsoli ar augšupejošu soli, nosacīto cenu 4000 *euro*, izsoles soli 100 *euro*, nodrošinājumu 400 *euro*, reģistrācijas maksu 50*euro* un nomaksas termiņu – piecus gadus.

Saskaņā ar likuma “Par pašvaldībām” 14.panta pirmās daļas 2.punktu, Jelgavas pilsētas domes 2020.gada 17.decembra lēmumu Nr.19/25 “Dzīvokļa īpašuma Prohorova ielā 26-1, Jelgavā, atsavināšanas uzsākšana un izsoles noteikumu apstiprināšana”, Jelgavas pilsētas domes Izsoles komisijas 2021.gada 22.februāra lēmumu Nr.2/3 “Dzīvokļa īpašuma Prohorova ielā 26-1, Jelgavā, izsoles atzīšana par nenotikušu” un Jelgavas pilsētas pašvaldības īpašuma atsavināšanas komisijas 2021.gada 5.marta lēmumu Nr.2/3 “Dzīvokļa īpašuma Prohorova ielā 26-1, Jelgavā, nodošana atkārtotai izsolei”,

**JELGAVAS PILSĒTAS DOME NOLEMJ:**

1. Atsavināt, pārdodot atkārtotā mutiskā izsolē ar augšupejošu soli, dzīvokļa īpašumu ar kadastra numuru 09009029586 Prohorova ielā 26-1, Jelgavā, kas sastāv no dzīvokļa Nr.1 (telpu grupas kadastra apzīmējums 09000140174001005, kopējā platība 22,8 m2) un tam piekrītošajām kopīpašuma 228/2285 domājamām daļām no būvēm (kadastra apzīmējums 09000140174001, 09000140174002, 09000140174003) un zemes (kadastra apzīmējums 09000140174).
2. Noteikt dzīvokļa īpašuma Prohorova ielā 26-1, Jelgavā, pārdošanas nosacīto cenu (izsoles sākumcenu) 4000 *euro*, izsoles soli 100*euro*, nodrošinājumu 400 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Prohorova ielā 26-1, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Prohorova ielā 26-1, Jelgavā, atkārtotu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā